**** ****

**Κιν. 6946 687629**

**Κεντρικό: Κολοκοτρώνη 27 Μεγαλόπολη**

**Email :** [liakopoulosmeg@hotmail.com](mailto:liakopoulosmeg@hotmail.com)

**Τηλ. 27910 21144 / Τ.Κ. 22200**

**Υποκατάστ : Τάσου Σεχιώτη 9, Τρίπολη**

**Email : liakopoulostrip@hotmail.com**

**Τηλ. 2716 007160 / Τ.Κ. 22100**

 **Γραφείο Τουρισμού Liakopoulos**  **www.liakopoulostours.gr**  **Liakopoulos tours**

***ΤΖΟΥΜΕΡΚΑ – ΑΓΝΑΝΤΑ – ΠΡΑΜΑΝΤΑ - ΑΡΤΑ – ΝΑΥΠΑΚΤΟ – ΖΑΛΟΓΓΟ – ΠΡΕΒΕΖΑ – ΚΟΡΩΝΗΣΙΑ*  8 – 9 & 10 ΔΕΚΕΜΒΡΙΟΥ 2024**

**Ελάτε μαζί μας να γνωρίσετε την Ήπειρο και τα Αθαμανικά Όρη.**

Ευρύτερα γνωστά ως Τζουμέρκα. Ένας ανεξερεύνητος τόπος με επιβλητική ομορφιά, ένα φυσικό τοπίο όπου συνυπάρχουν αρμονικά οι Ορεινοί όγκοι με την πλούσια βλάστηση και το υγρό στοιχείο. Αφεθείτε στην αγκαλιά των χρωμάτων και των αρωμάτων της φύσης, απολαύστε την ανατολή του ήλιου από τις κορυφές των Τζουμέρκων, χαρείτε την φιλοξενία των ζεστών ανθρώπων της Ηπειρώτικης υπαίθρου. Ζήστε μια διαφορετική εμπειρία σ’ ένα τόπο που δεν είναι τουριστικός προορισμός και παραμένει αυθεντικός και γραφικός…

**1η ΜΕΡΑ ΚΥΡΙΑΚΗ 8/12/24 : ΜΕΓΑΛΟΠΟΛΗ – ΤΡΙΠΟΛΗ – ΝΑΥΠΑΚΤΟΣ – ΚΟΡΩΝΗΣΙΑ - ΑΡΤΑ.**

Αναχώρηση 6:30 π.μ. από Εθνική Τράπεζα Μεγαλόπολης και 7:15 π.μ. από Προφήτη Ηλία Τρίπολης και μέσω εθνικής οδού και Γέφυρας Ρίου Αντιρρίου άφιξη στη Ναύπακτο. Στάση για καφέ και ξεκούραση

στην παραθαλάσσια πόλη της [Αιτωλοακαρνανίας](https://el.wikipedia.org/wiki/%CE%91%CE%B9%CF%84%CF%89%CE%BB%CE%BF%CE%B1%CE%BA%CE%B1%CF%81%CE%BD%CE%B1%CE%BD%CE%AF%CE%B1) στον [Κορινθιακό κόλπο](https://el.wikipedia.org/wiki/%CE%9A%CE%BF%CF%81%CE%B9%CE%BD%CE%B8%CE%B9%CE%B1%CE%BA%CF%8C%CF%82_%CE%BA%CF%8C%CE%BB%CF%80%CE%BF%CF%82). Στη συνέχεια μέσω Ιωνίας Οδού, λίγα χιλιόμετρα έξω από την Άρτα, εκεί που η λιμνοθάλασσα συναντά τα νερά του Αμβρακικού κόλπου βρίσκεται ένα κρυμμένο [νησί](https://www.bovary.gr/tag/nisi) διαμάντι, η γραφική Κορωνησία. Το πανέμορφο ψαροχώρι έχει γίνει γνωστό ως «ελληνική Πολυνησία» χάρη στο ειδυλλιακό, κατάφυτο τοπίο και τα γαλαζοπράσινα νερά που το περιβάλλουν. Πρόκειται για μία νησίδα απαράμιλλου φυσικού κάλλους, με τη στενή λωρίδα γης που την ενώνει με τη στεριά να ξεχωρίζει ως ένας από τους πιο εντυπωσιακούς δρόμους στην Ήπειρο, δίνοντας την αίσθηση στον περαστικό πως περπατά πάνω στην επιφάνεια της θάλασσας. Θα αντικρύσετε ένα θέαμα που δε θα μπορείτε να πιστέψετε. Παραμονή για γεύμα και το απόγευμα τακτοποίηση στο ξενοδοχείο μας στην Άρτα. Βραδινό ελεύθερο για βόλτα στην πόλη. Διανυκτέρευση.

**2η ΜΕΡΑ ΔΕΥΤΕΡΑ 9/12/24 : ΓΕΦΥΡΙ ΠΛΑΚΑΣ – ΣΠΗΛΑΙΟ ΑΝΕΜΟΤΡΥΠΑΣ – ΠΡΑΜΑΝΤΑ – ΚΑΤΑΡΡΑΚΤΗΣ.**

Πρωινό και ανηφορίζουμε για τα **Αθαμάνια όρη**. Πρώτη μας στάση στο Γεφύρι της Πλάκας όπου θα έχουμε χρόνο για καφέ και να περπατήσουμε δίπλα στο Άραχθο ποταμό. Είναι  το μεγαλύτερο μονότοξο γεφύρι όλων των Βαλκανίων το οποίο έπεσε και ανακατασκευάστηκε. Για την αρχική του κατασκευή χρειάστηκαν τρεις μήνες, 30.000 γρόσια και χρησιμοποιήθηκαν μεταξύ των άλλων ασπράδι από χιλιάδες αυγά που μαζί με ασβέστη «έγινε πορσελάνη, η συνδετική ουσία της πέτρας». Επόμενή μας στάση το Σπήλαιο της Ανεμότρυπας, σε υψόμετρο 900 μέτρων. Τα 270 από τα 350 μέτρα συνολικά του μήκους του είναι επισκέψιμα. Το σπήλαιο είναι χωρισμένο σε "θαλάμους" που συνδέονται με διαδρόμους άλλοτε ανηφορικούς και άλλοτε κατηφορικούς. Εντυπωσιακοί σταλακτίτες και σταλαγμίτες, καταρράκτες, λιμνούλες, υπόγειος ποταμός και πανέμορφοι χρωματισμοί συνθέτουν ένα μαγευτικό χώρο που πραγματικά αξίζει κανείς να επισκεφθεί. Επόμενος σταθμός το χωριό **Καταρράκτης** και το **μοναστήρι της Αγίας Αικατερίνης,** εάν το επιτρέπουν οι συνθήκες θα επισκεφθούμε και τους καταρράκτες που έδωσαν το όνομα στο χωριό. Χρόνος ελεύθερος για γεύμα και βόλτα στο χωριό Πράμαντα. Το βραδάκι επιστροφή στο ξενοδοχείο. Διανυκτέρευση.

**3η ΜΕΡΑ ΤΡΙΤΗ 10/12/2024 : ΖΑΛΟΓΓΟΣ – ΠΡΕΒΕΖΑ – ΤΡΙΠΟΛΗ - ΜΕΓΑΛΟΠΟΛΗ**

Μετά το πρωινό αναχώρηση για το Ζάλογγο. Μετά τη συνθήκη που είχε συνάψει ο [Αλή Πασάς](http://el.wikipedia.org/wiki/%CE%91%CE%BB%CE%AE_%CE%A0%CE%B1%CF%83%CE%AC%CF%82) με τους [Σουλιώτες](http://el.wikipedia.org/wiki/%CE%A3%CE%BF%CF%85%CE%BB%CE%B9%CF%8E%CF%84%CE%B5%CF%82) στις [12 Δεκεμβρίου](http://el.wikipedia.org/wiki/12_%CE%94%CE%B5%CE%BA%CE%B5%CE%BC%CE%B2%CF%81%CE%AF%CE%BF%CF%85) τους [1803](http://el.wikipedia.org/wiki/1803), οι κάτοικοι του Σουλίου έπρεπε να εγκαταλείψουν την πατρίδα τους. Γυναίκες που είχαν καταφύγει στο βράχο προτίμησαν αντί της ατιμίας και της αιχμαλωσίας να ρίξουν τα τέκνα τους στο γκρεμό και στη συνέχεια να ριφθούν σε αυτόν χορεύοντας η μία μετά την άλλη στο βάθος του βράχου ξέροντας ότι μέτρα τους χώριζαν από το θάνατο. Το μεσημέρι θα καταλήξουμε στην πόλη της Πρέβεζας για το μεσημεριανό μας φαγητό. Κατόπιν θα πάρουμε το δρόμο της επιστροφής μέσω Ιωνίας Οδού, Γέφυρας Ρίου Αντιρρίου, Κόρινθο και με ενδιάμεση στάση για καφέ άφιξη το βράδυ σε Τρίπολη και Μεγαλόπολη.

**Τιμή μονόκλινου δωματίου : 190 ευρώ**

**Τιμή σε 2κλινο/3κλινο**

**145 ευρώ**

Προκαταβολή 70€ με τη δήλωση θέσης & εξόφληση έως **06/12 με κάρτα ή 07/12 μετρητά.**

**ΠΕΡΙΛΑΜΒΑΝΟΝΤΑΙ :**

* Μεταφορά, περιήγηση με λεωφορείο σύμφωνα με το πρόγραμμα της εκδρομής.
* Διαμονή (2) διανυκτερεύσεις στο ξενοδοχείο Chronos στην Άρτα κέντρο πόλης.
* Πρωινό σε μπουφέ στο ξενοδοχείο.
* Ασφάλεια αστικής/επαγγελματικής ευθύνης Tour Operator.
* Διόδια αυτοκινητοδρόμων και γέφυρας Ρίου - Αντιρρίου.
* Ο νέος φόρος διαμονής που έχει επιβληθεί στις επιχειρήσεις από 1/1/2018.
* Φ.Π.Α

**ΔΕΝ ΠΕΡΙΛΑΜΒΑΝΟΝΤΑΙ :**

* Εισιτήρια εισόδου σε μουσεία και αρχαιολογικούς χώρους.
* Ότι ρητά δεν αναφέρεται στο πρόγραμμα ή αναφέρεται ως προαιρετικό – προτεινόμενο.

**ΛΕΠΤΟΜΕΡΕΙΕΣ :**

* Οι ανωτέρω εκδρομές ενδέχεται να πραγματοποιηθούν με διαφορετική σειρά χωρίς να παραληφθεί κάτι.
* Η εγγραφή σας στην εκδρομή σημαίνει ότι αποδέχεστε τους γενικούς όρους συμμετοχής του γραφείο μας που υπάρχουν στην ιστοσελίδα μας. www.liakopoulostours.gr

Πληροφορίες και κρατήσεις θέσεων στα γραφεία μας ή Κα Κυριακούλη Γεωργία 6978 185936